**TERVIKTEKST**

Muudetud 09.11.2010

# määrusega nr 26

# VIIMSI VALLAVOLIKOGU

# MÄÄRUS

8. märts 2005 nr 10

Määrus kehtestatakse Kohaliku omavalitsuse korralduse seaduse § 5 lg 2, § 6, § 22 lg 1 p 2 ja § 36 lg 1 ning Kohalike maksude seaduse § 2, 4 ja 11 ja Viimsi valla põhimääruse § 51 alusel.

**TEEDE SULGEMISE MAKSU MÄÄRUS**

# **§ 1. Teede sulgemise maksu eesmärk**

Teede sulgemise maksu eesmärk on kehtestatud liikluskorralduse minimaalne piiramine ja liikluse sulgemisega seotud halvema liikluskorralduse osaline rahaline kompenseerimine. Maksust laekuvaid vahendeid kasutatakse valla üldkasutavate teede ja haljasalade seisukorra parandamiseks ja liikluskorraldusvahendite täiendamiseks.

# **§ 2. Maksuobjekt**

(1) Maksuobjekt on avalikult kasutatava tee, haljasala, pargi või puhkeala täielik või osaline sulgemine.

Määrusest tulenevaid sätteid ei kohaldata füüsiliste või juriidiliste isikute omandis olevale maa-alale rajatud teele (eraomaniku poolt rajatud teed).

(2) Teede sulgemise all mõistetakse liikluse katkestamist läbivale liiklusele ühes või mõlemas suunas kahe ristmiku vahelisel alal või ristmikul liikluse tõkestamist. Tee täieliku sulgemise korral pole võimalik liigelda ühelt ristmikult teisele või on ristmikul kõik sõidusuunad tõkestatud. Osalise sulgemise korral on liiklemine takistatud või on ristmikul osa sõidusuundi tõkestatud. Juhul kui liiklusele avatuks jääva sõidutee laius on väiksem kui 3 meetrit, loetakse tee täielikult suletuks. Juhul, kui liiklusele avatuks jääva jalgratta- ja jalgtee laius on vähem kui pool tee laiusest, loetakse tee täielikult suletuks.

(3) Haljasalade, parkide ja puhkealade sulgemise all mõistetakse nende kasutamist taotleja tegevuse läbiviimiseks.

# **§ 3. Maksumaksja**

(1) Teede sulgemise maksu maksavad füüsilised ja juriidilised isikud (edaspidi - Sulgeja) demonstratsioonide, rongkäikude ja muude ürituste korraldamise, samuti ehitus- või remonttööde puhul, kui sellega kaasneb üldkasutatava tee, haljasala, pargi, puhkeala või selle osa (edaspidi - Maksuobjekt) sulgemine.

(2) Kui ehitise omanikule on tehtud ettekirjutus Ehitusseaduse § 40 alusel, eesmärgiga ära hoida ehitisest tulenev võimalik oht inimese elule, tervisele, varale ja/või keskkonnale, ohtliku ehitise vastavusse viimiseks ehitisele esitatavatele nõuetele või ohtliku ehitise lammutamiseks, on ehitise omanik maksumaksja.

# **§ 4. Maksuhaldur**

(1) Teede sulgemise maksu maksuhaldur on Viimsi Vallavalitsus (edaspidi - Vallavalitsus), kes korraldab maksu kogumist. Maksuhalduri toiminguid teostab Viimsi Vallavalitsuse kommunaalamet (edaspidi - Kommunaalamet) koos Viimsi Vallavalitsuse raamatupidamisametiga.

(2) Vallavalitsus rakendab teede sulgemise maksu kogumisel Maksukorralduse seaduses sätestatud maksuhalduri õigusi kontrollida maksu tasumise õigsust ja nõuda sisse maksuvõlgu.

# **§ 5. Maksukohustuse tekkimine ja maksuperiood**

(1) Maksukohustus tekib Maksuobjekti sulgemise momendist.

(2) Maksuperiood on ajavahemik Maksuobjekti sulgemisest kuni selle üleandmiseni maksuhalduri esindajale.

# **§ 6. Maksumäär**

(1) Maksumäära diferentseeritakse sõltuvalt Maksuobjekti tüübist ja/või käesoleva paragrahvi lõigetes 4 ja 7 sätestatud parandustegureist. Teede tüübid on määratud käesoleva määruse Lisas 1.

(2) Maksuobjekti sulgemisel ehitus- ja remonttöödeks ajavahemikus 06.00 – 22.00 on maksumäär:

1) esimese tüübi tee - 95,87 eurot/päev;

2) teise tüübi tee - 63,91 eurot/päev;

3) kolmanda tüübi tee, samuti

jalgratta- ja jalgtee - 31,96 eurot/päev.

*[Muudetud Viimsi Vallavolikogu 09.11.2010 määrusega nr 26 – jõust. 01.01.2011]*

(3) Tee osalisel sulgemisel arvestatakse sulgemismaksu proportsionaalselt suletud tee laiusega vastavalt maksumäärale, kuid mitte vähem kui 3,20 eurot.

*[Muudetud Viimsi Vallavolikogu 09.11.2010 määrusega nr 26 – jõust. 01.01.2011]*

(4) Maksumäära diferentseerimisel kasutatakse järgmiseid parandustegureid:

1) ainult jalgratta- ja jalgtee sulgemine - 0,1;

2) ainult öine sulgemine (22.00-06.00) - 0,2;

3) sulgemine ainult puhkepäeval või riiklikul pühal - 0,4;

4) ühistranspordiliiklusega tee täielik sulgemine ühistranspordiliiklust takistamata - 0,5;

5) tunnitariif (kehtib alla ööpäevase sulgemise korral) - 0,05.

(5) Maksuobjekti omavolilisel sulgemisel, sealhulgas sulgemisel üle loas märgitud tähtaja, rakendatakse koefitsienti - 5,0.

(6) Loa pikendamisel rakendatakse koefitsienti - 1,5.

(7) Suletava lõigu pikkuse korral piki sõiduteed üle 50 meetri või piki jalgratta- ja jalgteed üle 20 meetri lisatakse sulgemismaksu määrale 0,5% iga ületatud meetri eest.

(8) Maksuobjekti sulgemine üritusteks:

1) esimese tüübi tee - 19,17 eurot/tund;

2) teise tüübi tee - 12,78 eurot/tund;

3) kolmanda tüübi tee, samuti

jalgratta- ja jalgtee - 9,59 eurot/tund.

*[Muudetud Viimsi Vallavolikogu 09.11.2010 määrusega nr 26 – jõust. 01.01.2011]*

(9) Pargi või puhkeala sulgemisel on maksumäär 0,32 eurot suletud ala iga ruutmeetri eest ööpäevas.

*[Muudetud Viimsi Vallavolikogu 09.11.2010 määrusega nr 26 – jõust. 01.01.2011]*

# **§ 7. Maksuvabastamised ja soodustused**

(1)Maksust on vabastatud:

1) Avariitööde teostajad tööde kestvuse korral kuni 3 ööpäeva;

2) Tulu mittetaotlevad heategevuse-, kultuuri- ja spordiürituste korraldajad;

3) Vallavalitsuse tellimusel tehtavatest töödest tingitud sulgemised vastavalt lepingus sätestatud tähtajale;

4) Vallavalitsuse poolt korraldavate ürituste korraldajad.

(2) Vallavalitsus võib täiendavalt anda maksuvabastust:

1) Euroopa Liidu fondidest rahastatavate ehitustööde puhul;

2) kui avalikult kasutatav tee algab või lõpeb eraomandis oleval maa-alal, mille sulgemine tuleneb maakasutuse tunnustatud tavast või õigusaktide nõuetest ja ei piira avalikke huve;

3) muudel juhtudel lähtudes avalikest huvidest.

(3) Maksuvabastuse taotlemiseks esitatakse Vallavalitsusele taotlus Kommunaalameti kaudu. Vallavalitsus peab maksuvabastust andvas haldusaktis põhjendama avalikku huvi.

(4) Maksumäära vähendamiseks rakendatakse koefitsienti - 0,5.

# **§ 8. Maksu tasumise kord**

(1) Teede sulgemise aluseks on Kommunaalameti poolt välja antav luba. Teede sulgemise maksu tasub tee Sulgeja Viimsi valla eelarvesse hiljemalt Maksuobjekti sulgemise päevaks. Maksusumma määratakse maksuotsusega ning see edastatakse maksumaksjale Maksukorralduse seaduses sätestatud korras.

(2) Käesolevas määruses kehtestatud tähtajast hiljem Viimsi valla eelarvesse tasutud maksusummalt arvutatakse intressi Maksukorralduse seaduses sätestatud korras. Tähtajaks tasumata jäetud maksusumma ja arvestatud intressi sissenõudmisel rakendatakse sundtäitmist ja kohaldatakse karistusi Maksukorralduse seaduses sätestatud alusel ja korras.

# **§ 9. Maksuobjekti sulgemisloa väljastamine**

(1) Avaldus Maksuobjekti sulgemiseks koos ajutise liikluskorralduse skeemiga ning koos kõigi Kommunaalameti poolt nõutavate kooskõlastustega, garantiikirjaga teekatte taastamise kohta kaevetöödel ja tööde läbiviimise graafikuga esitatakse Kommunaalametile vähemalt 25 tööpäeva enne Maksuobjekti sulgemist.

(2) Maksuobjekti sulgemisel avariide likvideerimiseks on Sulgeja kohustatud koheselt informeerima Kommunaalametit. Maksuobjekti sulgemisluba tuleb Kommunaalametis vormistada hiljemalt 3 tööpäeva jooksul peale avariitööde algust.

(3) Avalduses esitatud andmete alusel kontrollib maksuhalduri õigusi teostav ametiisik teede sulgemise maksu arvestust. Maksuhalduri õigusi teostav ametiisik annab maksumaksjale teatise, millel on märgitud Sulgeja nimi, sulgemisloa number, maksmisele kuuluv maksusumma ja pangakonto, kuhu maksusumma tasutakse.

(4) Maksuobjekti sulgemisluba väljastatakse peale teede sulgemise maksu tasumist.

# **§ 10. Sulgeja kohustused**

(1) Kommunaalameti nõudmisel on Maksuobjekti Sulgeja omal kulul kohustatud avaldama liikluse sulgemise kohta teate kohalikus ajalehes. Teede sulgemisel on Sulgeja kohustatud sulgemispiirkonnas välja panema liiklust reguleerivad märgid ja piirded, arvestades kehtivaid eeskirju ja kooskõlastatud ajutist liikluskorraldusskeemi. Peale ehitus- või remonttööde lõpetamist on Sulgeja kohustatud ajutised märgid ja piirded kõrvaldama, taastama tee liikluskõlblikkuse endisel kujul ning informeerima liikluse taasavamisest Kommunaalametit.

(2) Haljasalade kahjustamise korral peab Sulgeja taastama haljastuse endises seisukorras.

# **§ 11. Vastutus käesoleva määruse rikkumise eest**

Maksualase väärteo eest kohaldatakse vastutust Maksukorraldusseaduse § 15 järgi ja maksukorralduse kuriteo eest kohaldatakse vastutust Karistusseadustiku järgi.

# **§ 12. Vaidluste lahendamine**

Maksumaksjal on õigus vaidlustada teede sulgemise maksuga maksustamine Vallavalitsuses 30 kalendripäeva jooksul maksu tasumise päevast.

# **§ 13. Rakendussätted**

(1) Käesolev määrus avaldatakse ajalehes "Viimsi Teataja" ja Riigi Teataja elektroonilises andmekogus.

(2) Käesolev määrus jõustub kümnendal päeval pärast avaldamist Riigi Teataja elektroonilises andmekogus.

Madis Saretok

volikogu esimees

 Lisa 1

 Viimsi Vallavolikogu

 08.03.2005. a

 määrusele nr 10

**T E E D E T Ü Ü B I D**

1. Teede sulgemise maksu määramisel lähtutakse järgmistest teede liigitustest:
1.1. liikluskorralduse või ühistranspordiliikluse seisukohast olulise tähtsusega valla põhiteed (I ja II tüüp);
1.2. ülejäänud teed (III tüüp).

2. Viimsi valda läbivad riigimaanteed on:

1. Randvere tee

2. Rohuneeme tee

3. Leppneeme tee

4. Leppneeme sadama tee

5. Muuga tee

3. Valla teed I tüüp on:

1. Aiandi tee 14. Sääre tee 27. Kiigemäe tee
2. Nelgi tee 15. Suur Ringtee 28. Suurevälja tee
3. Pärnamäe tee 16. Leppniidu tee 29. Kasteheina tee
4. Lubja tee 17. Miiduranna tee 30. Ranna tee
5. Vehema tee 18. Luhaääre tee
6. Soosepa tee 19. Tammneeme tee
7. Muuli tee 20. Tiitsu tee
8. Hundi tee 21. Koralli tee
9. Kesk tee 22. Kaluri tee
10. Heki tee 23. Altmetsa tee

11. Pääsukese tee 24. Nurme tee

12. Karikakra tee 25. Reinu tee

13. Kalmistu tee 26. Rummu tee

4. Valla teed II tüüp on:

1. Kooli tee 7. Mereranna tee 13. Aiaotsa tee
2. Järve tee 8. Õuna tee
3. Tulbiaia tee 9. Paekaare tee
4. Viievelle tee 10. Männi tee
5. Niinepuu tee 11. Hallikivi tee
6. Karusambla tee 12. Lumemarja tee

5. Valla ülejäänud teed III tüüp on: Kõik punktis 2 ja 3 nimetamata Viimsi valla teed, samuti jalgratta- ja jalgteed.

 Lisa 2

 Viimsi Vallavolikogu

 08.03.2005. a

 määrusele nr 10.

# **AVALDUS**

# **Tee sulgemiseks**

Palun väljastada tee sulgemise luba:

1. Tee lõik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (tee nimetus, asukoht)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Sulgemise aeg:

 algus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 lõpp \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 kestvus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sulgemise põhjus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Sulgemise lisatingimused \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Tee sulgeja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (juriidilise/füüsilise isiku nimi, aadress, telefon, faks, e-post)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (registreerimise nr, isikukood, arveldusarve)

Tee sulgemise ja liiklusohutuse eest vastutav isik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ees- ja perekonna nimi, kontakt andmed, aadress)

Avalduse täitja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nimi, amet, kontaktandmed, aadress)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#### Vastavalt Viimsi Vallavolikogu 08.03.2005. a määrusele nr 10 “Teede sulgemise maksu määrus” tee sulgemise maks on \_\_\_\_\_\_\_\_\_\_\_\_\_\_\_\_\_ krooni.

Sulgemisloa nr \_\_\_\_\_\_\_\_\_\_\_\_\_\_\_\_\_ 200 . a olen kätte saanud \_\_\_\_\_\_\_\_\_\_\_\_\_\_\_\_\_\_\_\_\_\_\_

 (allkiri / kuupäev)

##### Sulgemisloa väljastas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_